Аҿыцԥҵаҩцәа реицлабрахь азыҳәақәа рыдыркылоит
УМНИК Урыстәыла ибзианы еицырдыруеит, Аԥсны раԥхьаӡа акәны имҩаԥган 2018 шықәсазы Аԥсны Аҭҵаарадыррақәа ракадемиеи ААУи алархәны.
АҞӘА, цәыббра 28 - Sputnik. Аҿыцԥҵаҩцәа қәыԥшцәа реицлабра АУМНИК иалахәхар зҭаху рҟынтәи азыҳәақәа шаднакыло азы алаҳәара ҟаҵоуп, ҳәа аанацҳауеит Абаза ТВ.
Аицлабра мҩаԥыргоит аинновациатә цхыраара Урыстәылатәи Афонди Икоммерциатәым аиҿкаара "Аҭҵаарадырра-технологиатә инновациақәа ринститут" ("СИНТИ").
Аицлабра алахәхаразы аинновациатә идеақәа аҭахуп абарҭ ахырхарҭақәа рыла: амедицина, абиотехнологиа, аенергетика, ацифратә, ахимиатә, аинтеллектуал-ааглыхратә технологиақәа.
Аицлабра алахәхаразы азыҳәақәа рынашьҭра ауеит "Фонд содействия инновациям" асаит ахь жьҭаара 17 аҟынӡа, ирхиоу аформала ихарҭәаахоит. Иара убра алахәыла ипроектгьы ӡыригоит.
УМНИК Урыстәыла ибзианы еицырдыруеит, Аԥсны раԥхьаӡа акәны имҩаԥган 2018 шықәсазы Аԥсны Аҭҵаарадыррақәа ракадемиеи ААУи алархәны.
АУМНИК иахықәкуп аҿыцԥҵаҩцәа ҿарацәа аҭҵаарадырратә инновациатә проектқәа аус рыдыруылаларц, аекспертцәа рыхәшьараз ирыдыргылаларц. Иаиааиз агрантқәа рыҭахоит Аԥсны арҭ апроектқәа аладырҵәарц. Сынтәатәи агрант х-миллион мааҭ рҟынӡа инаӡоит.